Document ID: 31992R2046

ΚΑΝΟΝΙΣΜΟΣ (ΕΟΚ) αριθ. 2046/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού αριθ. 136/66/ΕΟΚ περί κοινής οργανώσεως της αγοράς στον τομέα των λιπαρών ουσιών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι λαμβανομένης υπόψη της εξελίξεως που διαπιστώθηκε στην αγορά του ελαιολάδου και στη σχέση της αγοράς αυτής με εκείνη των άλλων φυτικών ελαίων, πρέπει να καθορισθεί η αντιπροσωπευτική τιμή της αγοράς και η τιμή κατωφλίου συγχρόνως με τις άλλες θεσμικές τιμές του ελαιολάδου- ότι γι'αυτό θα πρέπει επίσης να προσαρμοστούν τα κριτήρια καθορισμού της αντιπροσωπευτικής τιμής της αγοράς-
ότι, προκειμένου να εξασφαλιστεί η εγγύσηση των τιμών παρεμβάσεως σε μεγαλύτερο αριθμό παραγωγών, η πρόσβαση στην κοινοτική παρέμβαση θα πρέπει να επιτραπεί στις οργανώσεις παραγωγών ή τις ενώσεις τους που είναι αναγνωρισμένες δυνάμει του κανονισμού αριθ. 136/66/ΕΟΚ-
ότι θα πρέπει συνεπώς να τροποποιηθεί ο κανονισμός αριθ. 136/66/ΕΟΚ (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός αριθ. 136/66/ΕΟΚ τροποποιείται ως εξής:
1. Στο άρθρο 4 παράγραφος 1, το πρώτο εδάφιο αντικαθίσταται από το ακόλουθο κείμενο:
"Καθορίζεται ετησίως για την Κοινότητα η ενδεικτική τιμή στην παραγωγή, η τιμή παρεμβάσεως, η αντιπροσωπευτική τιμή κατωφλίου για το ελαιόλαδο."
2. Το άρθρο 4 παράγραφος 4 αντικαθίσταται από το ακόλουθο κείμενο:
"4. Οι τιμές που αναφέρονται στην παράγραφο 1 πρώτο εδάφιο καθώς και ο ποιοτικός τύπος που αναφέρεται στην παράγραφο 2 καθορίζονται σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης."
3. Στο άρθρο 5 παράγραφος 1, το δεύτερο εδάφιο αντικαθίσταται από το ακόλουθο κείμενο:
"Το Συμβούλιο καθορίζει ετησίως, σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης, το ποσό ανά μονάδα της ενισχύσεως στην παραγωγή. Η ενίσχυση αυτή μπορεί να καθορισθεί σε ιδιαίτερο ύψος για τους παραγωγούς των οποίων η μέση παραγωγή είναι μικρότερη από 500 χιλιόγραμμα ελαιολάδου ανά περίοδο."
4. Το άρθρο 7 αντικαθίσταται από το ακόλουθο κείμενο:
"Άρθρο 7
Η αντιπροσωπευτική τιμή της αγοράς καθορίζεται σε ύψος που να επιτρέπει την κανονική διάθεση της παραγωγής του ελαιολάδου, λαμβανομένων υπόψη ιδίως των προοπτικών εξελίξεως της αγοράς των φυτικών λιπαρών ουσιών."
5. Στο άρθρο 11, η παράγραφος 6 αντικαθίσταται από το ακόλουθο κείμενο:
"6. Το Συμβούλιο, αποφασίζοντας, με ειδική πλειοψηφία επί της προτάσεως της Επιτροπής, καθορίζει συγχρόνως με την αντιπροσωπευτική τιμή της αγοράς, το ποσοστό της ενισχύσεως στην κατανάλωση που αναφέρεται στην παράγραφο 5 καθώς και το ποσοστό της ενισχύσεως στην κατανάλωση που θα διατεθεί για δράσεις πληροφόρησης και ενδεχομένως για άλλες δράσεις που αποσκοπούν στην προώθηση της καταναλώσεως του ελαιολάδου που παράγεται στην Κοινότητα."
6. Στο άρθρο 12 παράγραφος 1, το πρώτο εδάφιο αντικαθίσταται από το ακόλουθο κείμενο:
"Οι οργανισμοί παρέμβασης που ορίζονται από τα κράτη μέλη παραγωγής έχουν την υποχρέωση να αγοράζουν, κατά τους μήνες Ιούλιο, Αύγουστο, Σεπτέμβριο και Οκτώβριο κάθε περιόδου εμπορίας, υπό τους όρους που θεσπίζονται σύμφωνα με την παράγραφο 4, το ελαιόλαδο κοινοτικής καταγωγής που τους προσφέρεται από τους παραγωγούς ή από τις ομάδες και ενώσεις τους, που είναι αναγνωρισμένες κατ'εφαρμογή του κανονισμού (ΕΟΚ) αριθ. 1360/78, ή τις οργανώσεις παραγωγών ή τις ενώσεις τους που είναι αναγνωρισμένες κατά την έννοια του παρόντος κανονισμού, στα κέντρα παρέμβασης που βρίσκονται στις ζώνες παραγωγής. Η αγορά πραγματοποιείται στην τιμή παρεμβάσεως. Η τιμή αγοράς προσαρμόζεται εφαρμόζοντας πίνακα προσαυξήσεων και μειώσεων εάν η ονομασία ή η ποιότητα του ελαίου που προσφέρεται στην παρέμβαση δεν ανταποκρίνεται προς εκείνη για την οποία έχει καθορισθεί η τιμή παρεμβάσεως."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1992, εκτός από το άρθρο 1 σημείο 6, που εφαρμόζεται από την ημερομηνία έναρξης ιοχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Ιουνίου 1992.

Labels: 2
17
6